Nandi Nyembe

**Nandi Nyembe** (Firikgong a le lesome le boferabongwe 1950 – Phatwe a le masome mabedi le boraro 2025) e ne e le modiragatsi wa Aforika Borwa yo o neng a itsege ka dikarolo tsa gagwe mo drameng ya metshameko ya Zone 14, le Soul City.

## Botshelo jwa pele
Nyembe o tsholetswe kwa Kliptown, Johannesburg ka  Firikgong a le lesome le boferabongwe ka 1950. Gape o ne a nna kwa mafelong a a farologaneng, jaaka Botswana le East London, fa a ne a le monnye. Nyembe o abelane ka moo a neng a tlhola a latlhelwa jaaka motlhokomedi wa mo lwapeng mo ditlhatlhobong ka ntlha ya puso ya tlhaolele. Mo potsolotsong le Makasine wa Bona o ne a re:Difatlhego tsa basadi ba basweu di ne di pentiwa ka bontsho fa pontsho e ne e tlhoka moeteledipele yo montsho. Go sa lekalekane le kgatelelo go ne ga nkgalefisa, mme ke ne ka simolola go nna le seabe mo bobogelong jwa boipelaetso. Mapodise a ne a tle a kgaotse dipontsho tsa rona tsa bobogelo tsa boipelaetso ka gase e e putsaputsisang dikeledi go re tshosa. Bontsi jwa dipontsho e ne e le bosigo mme fa ke le mo tseleng ke ya gae, mapodise a ne a tle a nkope pasa. Gantsi ke ne ke tshaba ka gonne puso e ne e tlhoile se re neng re se dira."

## Tiro
Nyembe o itsege ka go tshameka karolo ya ga Nandi Sibiya go tloga ka 1 go fitlha ka 2012 mo *Zone 14*. Gape o ne a tshameka karolo ya ga Lily mo terameng ya basha e e tumileng ya SABC 1 ya *[[Yizo Yizo]]* (2001–2004), le moanelwa yo o eteletseng pele mo setoring sa metlae sa SABC 1 sa *Izoso Connexion* (2006 - 2007). O tshamekile mo difiliming tse di bontshiwang, go akaretsa le *Reasonable Man* (1999), *Saturday Night at the Palace* (1987) and *Yesterday* (2004).

Ka 2007, o ne a tlhagelela mo motseletseleng wa drama wa *Jacob's Cross*, a tshameka karolo ya ga Thembe Makhubu. Mo godimo ga moo, Nyembe o tlhageletse jaaka moeng mo dikarolong tsa motseletsele wa difilimi tse dintsintsi tse di akaretsang *Soul Buddyz*, *Hillside*, *Erfsondes*, *4Play: Sex Tips for Girls* le karolo ya moeng mo *The No.1 Ladies' Detective Agency*

### 2014-2025
Ka 2006, o ne a tshameka gape mo kgaolong ya motseletsele wa diterama tsa SABC1 tsa Dithupa le Matlapa, Nyembe gape o nnile leloko la batshameki mo dipontshong di le mmalwa tsa thelebišene, go akaretsa le *Isithunzi* ya Mzansi Magic, *Isibaya* le *The Road* ka dipaka tse pedi. Ka 2016, o ne a tsenngwa mo motseletseleng wa drama ya e.tv ya *Ashes to Ashes*. Ka 2017, Nyembe o ne a nna leloko la batshameki ba Isithembiso ya Mzansi Magic e le Dolly.

Ka Lwetse 2021, moanelwa yo a neng a mo tshameka mo motseletseleng wa thelebishene wa *[[House of Zwide]]* o ne a bolawa. Seno se ne sa dira gore go nne le dipego tse dintsi tsa maaka mo maranyaneng tsa gore Nyembe o tlhokafetse mo botshelong jwa mmatota, mme sa dira gore ditsala tsa gagwe di ikgolaganye le ene ba tshogile.

## Botshelo jwa gagwe le loso
Nyembe o ne a na le ngwana wa mosetsana. Nyembe o ne a dira jaaka sangoma (Mmoni), o ne a simolola bosangoma fa a le dingwaga di le lesome le bosupa fela. Pele a itse gore ke sangoma o ne a tsenwa ke bolwetse jo bo masisi, ka ntlha ya go kgona go golagana le mewa ya batho ba ba neng ba tlhokafala mo tseleng. Mo godimo ga moo o ne a bolelela *Makasine wa Time Lives* ka bolwetse joo.Ke ne ke lwala mme mme o ile a tlamega go nkisa kokelong ya Chris Hani Baragwanath. Ka nako nngwe, dingaka di ne tsa tshwanelwa ke go tlhatlhoba moroto wa me mme se se gakgamatsang ke gore o ne wa tswa o na le mmu mme go ne go sena sepe se se phoso ka nna.Morwadia Nyembe le ene o ne a dira jaaka sangoma, le fa a setse a emisitse.

Nandi Nyembe o tlhokafetse ka Phatwe a le masome mabedi le boraro 2025, a le dingwaga di le masome a supa le botlhano. O ne a tlhokafala a sa amogela madi a a neng a a kokoanyeditswe.

## Bodiragatsi

### Thelebishine

## Dietsele

## Metswedi